Гүлмира Сатыбалды 7 жылға сотталды
"Гүлмира Сатыбалды 7 жылға сотталды" | "https://abai.kz/post/168442"
TITLE: Гүлмира Сатыбалды 7 жылға сотталды
URL: https://abai.kz/post/168442
META: "Гүлмира Сатыбалды 7 жылға сотталды" | "https://abai.kz/post/168442"
DATE: 04.05.2023
AUTHOR(s): Abai.kz
TOTAL WORDS: 189
TEXT: Елордада Қайрат Сатыбалдының бұрынғы әйелі Гүлмира Сатыбалдыға қатысты қылмыстық іс бойынша сот үкімі шықты. Іс №2 Байқоңыр аудандық сотында қаралды. «Гүлмира Сатыбалды Қылмыстық кодекстің 389-бабы 4-бөлігі бойынша құқық бұзушылық жасағаны үшін кінәлі деп танылсын және 6 жыл бас бостандығынан айыру түріндегі жаза тағайындалсын. Сонымен қатар, Гүлмира Сатыбалды Қылмыстық кодекстің 28-бабы 3-бөлігі 1,8-тармағы және осы баптың 125-бөлігінің 2-тармағы бойынша құқық бұзушылық жасағаны үшін кінәлі деп танылсын және 7 жылға бас бостандығынан айыру түріндегі жаза тағайындалсын», - деді судья Кемеңгер Имашев үкімді оқи отырып. Судья Г. Сатыбалдыға Қылмыстық кодестің 58-бабы 3-бөлігі негізінде барынша қатаң жаза тағайындалғанын айтты. «Гүлмира Сатыбалдыға 7 жылға бас бостандығынан айыру түріндегі жаза тағайындалсын. Қылмыстық кодекстің 49-бабы негізінде Президентке мемлекеттік награда - «Құрмет» орденінен айыру туралы ұсыныс енгізілсін», - делінген сот үкімінде. Еске салайық, Гүлмира Сатыбалды кәсіпорындардың қатысу үлесін заңсыз иемдену, соның ішінде адам ұрлаумен ұштасқан екі факті бойынша тергеуге алынған еді. Жәбірленушіге келген залал сомасы – 6,6 млрд теңгеден асады. Сондай-ақ, Гүлмира Сатыбалдының сотқа дейінгі тергеу кезінде шекара асып кетпек болғаны белгілі болды. Ол сотта айыбын ішінара ғана мойындады. Айта кетсек, прокурор Гүлмира Сатыбалдыны 8 жылға бас бостандығынан айыруды сұраған еді. Гүлмира Сатыбалды айыптаулармен келіспейтінін айтқан. Abai.kz
